Neuvoston asetus (EY) N:o 723/97, annettu 22 päivänä huhtikuuta 1997, jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta



Virallinen lehti nro L 108 , 25/04/1997 s. 0006 - 0008



NEUVOSTON ASETUS (EY) N:o 723/97, annettu 22 päivänä huhtikuuta 1997, jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (3) 8 artiklan mukaan jäsenvaltiot toteuttavat tarvittavat toimenpiteet Euroopan maatalouden ohjaus- ja tukirahastosta (EMOTR) rahoitettavien toimien tosiasiallisen toteuttamisen ja niiden asianmukaisuuden varmistamiseksi, sääntöjenvastaisuuksien estämiseksi ja niihin kohdistuvien seuraamusten toteuttamiseksi sekä sellaisten summien takaisinperimiseksi, jotka on menetetty sääntöjenvastaisuuksien tai laiminlyöntien seurauksena, tiettyjen Euroopan maatalouden ohjaus- ja tukirahaston tukiosastosta maksettavien menojen valvonnan tehostamisesta 4 päivänä helmikuuta 1991 annetulla neuvoston asetuksella (ETY) N:o 307/91 (4) perustettu yhteisrahoitus on päättynyt varainhoitovuoden 1995 lopussa 12 ensimmäisen jäsenvaltion osalta ja päättyy varainhoitovuoden 1997 lopussa kolmen uuden jäsenvaltion osalta, komissio on antanut neuvostolle kertomuksen asetuksen (ETY) N:o 307/91 soveltamisesta vuosina 1991-1993, ja siitä voidaan päätellä, että olisi syytä jatkaa jäsenvaltioiden taloudellista tukemista EMOTR:n tukiosastosta rahoitettavien menojen valvonnan alalla kyseessä olevien yhteisön taloudellisten etujen suuruus huomioon ottaen, on aiheellista säätää tietyksi kaudeksi ja käytettävissä olevien määrärahojen rajoissa yhteisön rahoitusosuudesta, joka koskee sellaisia jäsenvaltioiden valvonnan alan toimintaohjelmia, joiden tarkoituksena on varmistaa jäsenvaltioiden valvontarakenteiden muuttaminen, parantaminen tai toimintatehokkuus, kyseisten ohjelmien on sisällettävä tietty määrä osia, joiden avulla komissio voi asiaan vaikuttavat seikat tuntien arvioida jäsenvaltioiden ehdottamat toimenpiteet, toimintaohjelmat voivat olla monivuotisia; tämän vuoksi olisi syytä tarkentaa sellaisiin vuosittaisiin eriin liittyviä tietoja, jotka jäsenvaltiot esittävät joka vuosi, on tärkeää säätää rahastokomitean kanssa käytävistä neuvotteluista, jotka koskevat sellaisia vuosittaisia eriä, jotka voivat saada yhteisön rahoitusta, olisi syytä tarkentaa, että komissio vahvistaa jokaisen vuosittaisen erän osalta tämän osuuden suurimman mahdollisen määrän, on tarpeellista pitää yllä ja kehittää jäsenvaltioiden ja komission suoria valvonta- ja tietoliikennejärjestelmiä, jotka koskevat tiettyjen menojen valvontaa, on tärkeää säätää, että tässä asetuksessa säädettyä rahoitusta ei voida kumuloida muun yhteisön rahoituksen kanssa, ja kuten tässä asetuksessa säädetyt tiedot koskevat EMOTR:n tukiosastoa, yhteisön yhteisrahoituksessa huomioon otettuja menoja olisi pidettävä asetuksen (ETY) N:o 729/70 3 artiklassa tarkoitettuna interventiona, ON ANTANUT TÄMÄN ASETUKSEN: 1 artikla 1. Yhteisö osallistuu kuluihin, jotka aiheutuvat jäsenvaltioille sellaisten uusista yhteisön velvoitteista aiheutuvien komission hyväksymien toimintaohjelmien toteuttamisesta, joilla on määrä parantaa EMOTR:n tukiosaston menojen valvonnan rakenteita tai tehokkuutta. 2. Edellä 1 kohdassa tarkoitettuihin toimintaohjelmien sisältämiin toimenpiteisiin voidaan lukea valvontayksikköjen perustaminen tai uudelleen järjestäminen, mukaan luettuna valvonnasta vastaavan henkilöstön uudelleen sijoittaminen tai rekrytointi ja heidän matkansa, valvonnan suorittamisessa tarvittavan laitteiston ja välineiden hankkiminen tai vuokraaminen, koulutus- ja tiedotustilaisuuksien järjestäminen sekä kaikki muut asianmukaiset aloitteet, joiden avulla valvonnan tehokkuutta voidaan lisätä. 2 artikla 1. Jäsenvaltiot toimittavat komissiolle viimeistään 1 päivänä kesäkuuta toteuttamisen aloittamista edeltävänä kalenterivuonna toimintaohjelmat, joille ne haluavat yhteisön rahoitusosuutta. Ohjelmia, jotka toimitetaan 1 päivän kesäkuuta jälkeen, ei voida ottaa huomioon. Tämän asetuksen ensimmäiseen soveltamisvuoteen liittyvien ohjelmien osalta komissiolle toimittamisen määräaika vahvistetaan soveltamisasetuksen voimaantulopäivää seuraavan toisen kuukauden lopussa. 2. Ohjelmat voivat olla monivuotisia ja niissä on mainittava seuraavat seikat: - lähtötilanteen kuvaus ja erittely sekä valvontahenkilöstön että -varusteiden osalta, - suunnitellun toimen tavoitteiden määrittäminen, - toimien toteuttamisaikataulu, - tarkka kuvaus töistä, joihin tukea pyydetään, - kunkin toimintamuodon arvioidut kustannukset, ja mikäli kyse on monivuotisesta ohjelmasta, arviot kunkin vuoden kustannuksista, - eritelmä toimen kustannustehokkuudesta. 3. Komissio tarkastelee jäsenvaltioiden esittämiä ohjelmia. Se pyytää lisätietoja, jos se katsoo ne tarpeellisiksi kyseisten ohjelmien arvioimiseksi. 3 artikla 1. Toisesta vuodesta alkaen jäsenvaltiot, jotka ovat esittäneet toimintaohjelmia 2 artiklan mukaisesti, ilmoittavat komissiolle ennen 1 päivää kesäkuuta toteutettavaan vuosittaiseen erään liittyvät tiedot sekä erityisesti: a) siinä suunniteltujen töiden yksityiskohtaisen kuvauksen sekä yksityiskohtaisen arvion kustannuksista, b) alustavan arvion edellisenä vuonna toteutetuista toimista ja tarvittaessa ehdotuksen alkuperäisen ohjelman muuttamisesta. 2. Toimintaohjelman vuosittainen erä pannaan täytäntöön kunkin vuoden 1 päivänä tammikuuta alkavana ja 31 päivänä joulukuuta päättyvänä ajanjaksona. 4 artikla 1. Yhteisön rahoitusosuus myönnetään kalenterivuosittain viitenä perättäisenä vuonna vuodesta 1997 alkaen. Se myönnetään vuosittaisten määrärahojen puitteissa, joihin budjettivallan käyttäjä antaa luvan rahoitusnäkymien rajoissa. 2. Asetuksen (ETY) N:o 729/70 11 artiklassa tarkoitettua rahastokomiteaa kuultuaan komissio, ottaen huomioon käytettävissä olevat määrärahat ja toimien jäsenvaltion toimittamien tietojen pohjalta, vahvistaa kutakin vuotuista erää varten yhteisön rahoitusosuuden enimmäismäärän. Ensimmäisessä alakohdassa tarkoitettua vuotuista vahvistusta tehtäessä asetetaan etusijalle monivuotiset ohjelmat, joille on jo myönnetty tässä asetuksessa säädettyä yhteisön yhteisrahoitusta ottaen huomioon aiempien vuosien toteutuksen tilanne. Jollei neljännen alakohdan määräyksistä muuta johdu, yhteisön rahoitusosuus on 50 prosenttia jäsenvaltioiden varainhoitovuonna suorittamista maksuista ja se koskee 1 artiklan mukaisesti rahoituskelpoisia menoja. Jos rahoituskelpoisiin menoihin liittyvien maksujen määrä ylittää käytettävissä olevat talousarvion varat, kolmannessa alakohdassa tarkoitettua yhteisön rahoitusosuutta pienennetään suhteessa vastaavasti. 3. Komissio suorittaa töitä jäsenvaltioiden ja itsensä välisten suorien valvonta- ja tietoliikennejärjestelmien ylläpitämiseksi ja kehittämiseksi. 5 artikla Tämän asetuksen soveltamisalaan eivät kuulu menot, jotka ovat kelpoisia saamaan muissa asetuksissa säädettyä yhteisön rahoitusta ja erityisesti: - yhteisön osallistumisesta kaukohavaintotarkastusten rahoitukseen ja tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta 24 päivänä tammikuuta 1994 annettu neuvoston asetus (EY) N:o 165/94 (5), sekä kolmen uuden jäsenvaltion osalta: - Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista ja direktiivin 77/435/ETY kumoamisesta 21 päivänä joulukuuta 1989 annettu neuvoston asetus (ETY) N:o 4045/89 (6), - asetus (ETY) N:o 307/91, - tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annettu neuvoston asetus (ETY) N:o 3508/92 (7). 6 artikla Tämän asetuksen soveltamista koskevista yksityiskohtaisista säännöistä päätetään asetuksen (ETY) N:o 729/70 13 artiklassa säädetyn menettelyn mukaisesti. 7 artikla Asetuksen (ETY) N:o 729/70 10 artiklassa tarkoitettuun vuosittaiseen rahoituskertomukseen sisällytetään vuosittainen arviointi tämän asetuksen toisesta soveltamisvuodesta lähtien. Komissio esittää neuvostolle tämän asetuksen soveltamisen tulokset viidennen vuoden päätyttyä jäsenvaltioiden laatimien sellaisten arviointikertomusten perusteella, joissa annetaan tiedot toteutettujen ohjelmien tehokkuudesta. 8 artikla Yhteisön rahoitusosuutta myönnettäessä huomioon otettuja menoja pidetään asetuksen (ETY) N:o 729/70 3 artiklan 1 kohdassa tarkoitettuina interventioina. 9 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä huhtikuuta 1997. Neuvoston puolesta J. VAN AARTSEN Puheenjohtaja (1) EYVL N:o C 336, 14.12.1995, s. 3. (2) EYVL N:o C 117, 22.4.1996, s. 51. (3) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (EY) N:o 1287/95 (EYVL N:o L 125, 8.6.1995, s. 1). (4) EYVL N:o L 37, 9.2.1991, s. 5, asetus sellaisena kuin se on muutettuna asetuksella (EY) N:o 3235/94 (EYVL N:o L 338, 28.12.1994, s. 16). (5) EYVL N:o L 24, 29.1.1994, s. 6, asetus sellaisena kuin se on muutettuna asetuksella (EY) N:o 3235/94 (EYVL N:o L 338, 28.12.1994, s. 16). (6) EYVL N:o L 388, 30.12.1989, s. 18, asetus sellaisena kuin se muutettuna asetuksella (EY) N:o 3235/94 (EYVL N:o L 338, 28.12.1994, s. 16). (7) EYVL N:o L 355, 5.12.1992, s. 1, asetus sellaisena kuin se on muutettuna asetuksella (EY) N:o 3072/95 (EYVL N:o L 329, 30.12.1995, s. 18).